സൈലന്്റ് വാലി: മലയോര മേഖലയിലുള്ളവര് ആശങ്കപ്പെടേണ്ടതില്ലെന്ന് വൈല്ഡ് ലൈഫ് വാര്ഡന് മണ്ണാര്ക്കാട്: സൈലന്റ് വാലി ദേശീയ ഉദ്യാനത്തിനുചുറ്റും പരിസ്ഥിതി ലോല മേഖലയാക്കുന്നതിനെ സംബന്ധിച്ച് അന്തിമ കരട് വിജ്ഞാപനം ഇറക്കാനിരിക്കെ ഇക്കാര്യത്തില് മലയോര മേഖലയിലുള്ളവര് ആശങ്കപ്പെടേണ്ടതില്ലെന്ന് സൈലന്്റ് വാലി വൈല്ഡ് ലൈഫ് വാര്ഡന് പറഞ്ഞു. നിലവില് സൈലന്റ് വാലിക്ക് ചുറ്റും പ്രഖ്യാപിച്ച സംരക്ഷിത വനമേഖല തന്നെയാണ് പരിസ്ഥിതി ലോല പ്രദേശമായി കരട് വിജ്ഞാപനത്തില് ഉള്ളതെന്ന് വൈല്ഡ് ലൈഫ് വാര്ഡന് വ്യക്തമാക്കി.1984 നവംബര് 23നാണ് സൈലന്റ് വാലിയെ ദേശീയ ഉദ്യാനമായി പ്രഖ്യാപിച്ചത്. 2007 ഫെബ്രുവരി 7 ന് ഉദ്യാനത്തിനു ചുറ്റും 148 ചതുരശ്ര കിലോമീറ്റര് സംരക്ഷിത വനമേഖലയും പ്രഖ്യാപിച്ചു. ഇതേ സംരക്ഷിത വനമേഖലയാണ് ഇപ്പോള് പരിസ്ഥിതി ലോല വനമേഖലയാക്കുന്നത്. സൈലന്റ് വാലിയുടെ സംരക്ഷിത വനമേഖലയില് നിന്ന് വടക്കുഭാഗത്ത് ഒന്നര കിലോമീറ്റര് വരെയും തെക്ക് വടക്ക് ഭാഗത്ത് 2.6 കിലോമീറ്റര് മുതല് 5.6 കിലോമീറ്റര് വരെയും കിഴക്കുഭാഗത്ത് 4.3 കിലോമീറ്റര് മുതല് 6.55 കിലോമീറ്റര് വരെയും തെക്ക് കിഴക്ക് ഭാഗത്ത് 3.2 കിലോമീറ്റര് മുതല് 9 കിലോമീറ്റര് വരെയും തെക്ക് ഭാഗത്ത് 0.5 കിലോമീറ്റര് മുതല് 3.9 കിലോമീറ്റര് വരെയും തെക്ക് പടിഞ്ഞാറ് ഭാഗത്ത് 1.3 കിലോമീറ്റര് മുതല് മുതല് 3 കിലോമീറ്റര് വരെയും പടിഞ്ഞാറുഭാഗത്ത് 1.5 കിലോമീറ്റര് മുതല് 1 കിലോമീറ്റര് വരെയും യും വടക്ക് പടിഞ്ഞാറ് ഭാഗത്ത് 1.6 കിലോമീറ്റര് മുതല് 5 കിലോമീറ്റര് വരെയുമാണ് സംരക്ഷിത വനമേഖലയുള്ളത്. 148 കിലോമീറ്റര് സ്ഥലമാണ് ആകെയുള്ളത്.ഇതേ വനമേഖല തന്നെയാണ് പരിസ്ഥിതി ലോല വനമേഖലയിലും ഇ എസ് സെസ് ഉള്പ്പെട്ടിട്ടുള്ളതെന്നാണ് വൈല്ഡ് ലൈഫ് വാര്ഡന് പറയുന്നത്. കേന്ദ്ര പരിസ്ഥിതി മന്ത്രാലയം കഴിഞ്ഞ വര്ഷം ഒക്ടോബര് 27 ന് പുനഃപ്രസിദ്ധീകരിച്ച കരട് വിജ്ഞാപനത്തില് മാറ്റമില്ലാതെയാണ് അംഗീകാരം നല്കാന് തീരുമാനമുണ്ടായിരുന്നത്. എന്നാല് ഇക്കാര്യത്തില് അന്തിമ തീരുമാനം ഇതുവരെയും ആയിട്ടില്ലെന്നും ചില അവ്യക്തതകള് പരിഹരിക്കാന് വീണ്ടും നിര്ദേശമുണ്ടെന്നും അദ്ദേഹം പറഞ്ഞു. സംരക്ഷിത വനമേഖലയില് 544 കുടുംബങ്ങളിലായി 2200 പേര് താമസിക്കുന്നുണ്ട്. ഇവര് പുരാതന ഗോത്രവര്ഗ്ഗക്കാരാണ്. മറ്റു വിഭാഗത്തിലുള്ളവര് സംരക്ഷിത വനമേഖലയിലില്ല. മറ്റുള്ളവരുടെ കൃഷിഭൂമിയും ഈ മേഖലയില് ഉള്പ്പെട്ടിട്ടില്ലെന്ന് അദ്ദേഹം വ്യക്തമാക്കി. സൈലന്റ് വാലി ദേശീയ ഉദ്യാനത്തിനുചുറ്റും 9 കിലോമീറ്റര് വരെ പരിസ്ഥിതി ലോല മേഖലയാക്കുന്നതിനുള്ള കേന്ദ്ര വനം പരിസ്ഥിതി മന്ത്രാലയത്തിന്്റെ കരട് വിജ്ഞാപനം അതേപടി അംഗീകരിക്കാന് തീരുമാനിച്ചതായി വാര്ത്തയുണ്ടായിരുന്നു. ഇതോടെയാണ് മലയോരമേഖലയിലുള്ള ആയിരങ്ങള്ക്ക് തങ്ങളുടെ ഭൂമിയും കിടപ്പാടവും കൃഷിയും നഷ്ടപ്പെടുമോയെന്ന ആശങ്ക ഉടലെടുത്തത്. ഇതിനെതിരെ കര്ഷക സംഘടനകള് പ്രതിഷേധവുമായി രംഗത്തു വന്നിരുന്നു. ഇതോടെയാണ് കഴിഞ്ഞ ദിവസം ചുമതലയേറ്റ വൈല്ഡ് ലൈഫ് വാര്ഡന് എസ്. വിനോദ് മാധ്യമങ്ങളോട് പ്രതികരിച്ചത്.